L'Ajuntament arriba a un acord amb Servientradas.com per a la gestió d'espectacles
10 de març 2017

 ​ ![](/media/yhgbkrvq/56_img_8033-copia.jpg)

El departament de Cultura de l'Ajuntament de Sagunt ha tancat un acord amb Servientradas.com per a la gestió d'entrades d’esdeveniments i espectacles en el municipi.

Esta plataforma, basada en el núvol, permet una gestió més fàcil de les entrades a través d'ordinadors i dispositius mòbils, tan sol amb una connexió a internet. També permet obtindre l'entrada en taquilla, portar-la en el mòbil o imprimir-la a casa des d'un correu electrònic.

En la presentació de l'acord han estat presents l'alcalde de Sagunt, Quico Fernández; el regidor de Cultura, José Manuel Tarazona, i el director de Solucions Tecnològiques de Servientradas.com, Pascual Lasso.

L'alcalde de Sagunt ha declarat que **“amb esta iniciativa tractem de prestar un millor servei en l'adquisició d'entrades i la informació per als ciutadans”** i ha afegit que **“nosaltres tenim una programació molt important que és un referent en els municipis valencians i per tant es tracta de donar facilitats perquè tot funcione de manera molt més còmoda per a l'usuari i perquè els espectacles tinguen més èxit”**.

El representant de Servientradas.com va explicar que la seua plataforma aporta **“des de sistemes tecnològics fàcils per a l'usuari final a \[sistemes\] destinats a la gestió interna. Permet la captació de dades de tot usuari, una bona gestió a nivell d'alta i visualització per al client i una segmentació pròpia perquè cadascú reba la informació que li interessa”**. 

*   [](http://www.facebook.com/sharer.php?u=https://aytosagunto.es/va/actualitat/l-ajuntament-arriba-a-un-acord-amb-servientradas-com-per-a-la-gestio-d-espectacles/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-arriba-a-un-acord-amb-servientradas-com-per-a-la-gestio-d-espectacles/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-arriba-a-un-acord-amb-servientradas-com-per-a-la-gestio-d-espectacles/ "Linked In")
*   [](mailto:?body=https://aytosagunto.es/va/actualitat/l-ajuntament-arriba-a-un-acord-amb-servientradas-com-per-a-la-gestio-d-espectacles/)